ກອງປະຊຸມສຸດຍອດ ຂອງປະເທດ ເຄືອຈັກກະພົບ ອັງກິດ
ພວກຜູ້ນຳ ຂອງປະເທດ ເຄືອຈັກກະພົບອັງກິດ ທຳການພົບປະສຸດຍອດ ທີ່ອອສເຕຣລຍ
ພວກຜູ້ນຳຈາກສິບກວ່າປະເທດ ຊຶ່ງຄັ້ງນຶ່ງເຄີຍມີຄວາມສຳພັນກັບອະດີດມະຫາອານາຈັກ ອັງກິດນັ້ນ ໄດ້ໄປເຕົ້າໂຮມກັນທີ່ປະເທດອອສເຕຣເລຍ ເພື່ອປຶກສາຫາລືກ່ຽວກັບບັນຫາ ຕ່າງໆ ເຊັ່ນເລື່ອງສິດທິມະນຸດແລະການສືບທອດລາດຊະບັນລັງຂອງອັງກິດເປັນຕົ້ນ ໄດ້ມີການຕ້ອນຮັບ ພວກຜູ້ນຳຂອງປະເທດຕ່າງໆ ດ້ວຍພິທີລ້າງສວ່າຍຫຼືທຳຄວາມສະອາດ ຕາມປະເພນີຂອງຊົນເຜົ່າພື້ນເມືອງ Aborigines ຂະນະທີ່ພວກທ່ານເດີນທາງໄປເຖິງເພື່ອ ເຂົ້າຮ່ວມພິທີເປີດກອງປະຊຸມປະມຸກລັດຖະບານ 54 ປະເທດແຫ່ງເຄືອຈັກກະພົບອັງກິດທີ່ ເມືອງ Perth ໃນພາກຕາເວັນຕົກຂອງອອສເຕຣເລຍ ກອງປະຊຸມສຸດຍອດເປັນເວລາ 3 ມື້ດັ່ງກ່າວນີ້ ມີຂຶ້ນທ່າມກາງທີ່ມີຄວາມວິຕົກກັງວົນກ່ຽວ ກັບສະພາບຂອງຄວາມສຳພັນກັນຢູ່ໃນເຄືອຈັກກະພົບອັງກິດໃນສັດຕະວັດທີ 21 ພະລາຊີນີ Elizabeth ແຫ່ງອັງກິດ ຊົງກ່າວຕໍ່ພວກຜູ້ນຳຂອງປະເທດຕ່າງໆໃນການໃຫ້ ພະລາດຊະໂອວາດໃນພິທີເປີດກອງປະຊຸມໂດຍໃຫ້ຄຳໝັ້ນສັນຍາວ່າ ຈະນຳເອົາກຳລັງວັງ ຊາໃໝ່ມາສູ່ເຄືອຈັກກະພົບ ນາຍົກລັດຖະມົນຕີອອສເຕຣ ເລຍທ່ານນາງ Julia Gillard ໄດ້ຮຽກຮ້ອງໃຫ້ບັນດາຄູ່ ຕຳແໜ່ງຂອງທ່ານນາງເຮັດໃຫ້ການປະຊຸມກັນໃນປີນີ້ເປັນສິ່ງສຳຄັນທີ່ຢູ່ໃນຄວາມຊົງຈຳ ເພື່ອໃຫ້ທິດທາງທີ່ຈຳເປັນແກ່ເຄືອຈັກກະພົບອັງກິດໃນເວລາທີ່ໂລກພວມປະເຊີນກັບສະ ພາບທີ່ບໍ່ແນ່ນອນແລະມີຄວາມສ່ຽງນັ້ນ ພວກຜູ້ນຳຂອງເຄືອຈັກກະພົບ ຈະປຶກສາຫາລືກັນ ກ່ຽວກັບບັນຫາຕ່າງໆເຊັ່ນການປ່ຽນ ແປງຂອງດິນຟ້າອາກາດ ການມີອັດຕາສູງຂອງພວກເຈົ້າສາວເດັກນ້ອຍ ຢູ່ໃນຫຼາຍໆປະ ເທດຂອງເຄືອຈັກກະພົບແລະກົດໝາຍທີ່ໃຫ້ພວກຮັກຮ່ວມເພດເປັນພວກທີ່ຜິດກົດໝາຍ ນັ້ນ